रोबोमेट प्लस ऐप से घर बैठे तैयारी करें स्टूडेंट्स: चीमा
चंडीगढ़। शिक्षामंत्री डॉ. दलजीत सिंह चीमा ने परीक्षाओं की तैयारी करने वाले स्टूडेंट्स को घर बैठे मुफ्त कोचिंग देने के इरादे से रोबोमेट प्लस ऐप लॉन्च की है। प्राइवेट कंपनी द्वारा तैयार ऐप की प्रशंसा करते हुए डॉ चीमा ने कहा, इससे पंजाब के लाखों विद्यार्थियों खासतौर पर सरकारी स्कूलों के स्टूडेंट्स को लाभ होगा। उन्होंने कहा, सरकारी स्कूलों के विद्यार्थी जो आर्थिक कारणों से कोचिंग नहीं ले सकते वे घर बैठे ही ऐप डाउनलोड कर विशेषज्ञों द्वारा तैयार लेक्चरों को देख तैयारी कर सकेंगे। उन्होंने कहा कि सरकार ने पिछले समय में सरकारी स्कूलों के विद्यार्थी विशेषकर ग्रामीण क्षेत्र के विद्यार्थियों को ध्यान में रखते हुए जिले अनुसार नि:शुल्क कोचिंग कक्षाएं शुरू की गईं। इसके अलावा एजुसेट द्वारा भी विद्यार्थियों को विशेषज्ञों द्वारा लैक्चर दिए गए। इस ऐप से अब स्टूडेंट्स कहीं भी परीक्षाओं की तैयारी कर सकेगा। इस अवसर पर लक्ष्य ग्रुप के कार्यकारी निदेशक साहिल हरजाई ने बताया, पंजाब देश का दूसरा राज्य है जहां ऐप को रिलीज किया गया है। इससे पहले कर्नाटक में इसको सफलता पूर्वक जारी किया गया।
hin_Deva hin_Deva